CELEX: 32008D0385
Language: lt
Date: 1201132800000
Title: 2008/385/EB: 2008 m. sausio 24 d. Komisijos sprendimas, suderinimo su technikos pažanga tikslais iš dalies keičiantis Europos Parlamento ir Tarybos direktyvos 2002/95/EB priedo nuostatas dėl švino ir kadmio naudojimo išimčių (pranešta dokumentu Nr. C(2008) 268) (Tekstas svarbus EEE)

24.5.2008   
            
            
               LT
            
            
               Europos Sąjungos oficialusis leidinys
            
            
               L 136/9
            
         
      KOMISIJOS SPRENDIMAS
   
   2008 m. sausio 24 d.
   suderinimo su technikos pažanga tikslais iš dalies keičiantis Europos Parlamento ir Tarybos direktyvos 2002/95/EB priedo nuostatas dėl švino ir kadmio naudojimo išimčių
   (pranešta dokumentu Nr. C(2008) 268)
   (Tekstas svarbus EEE)
   (2008/385/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. sausio 27 d. Europos Parlamento ir Tarybos direktyvą 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies b punktą,
   kadangi:
   
               (1)
            
            
               Pagal Direktyvą 2002/95/EB Komisija turi įvertinti tam tikras pavojingas medžiagas, uždraustas pagal tos direktyvos 4 straipsnio 1 dalį.
            
         
               (2)
            
            
               Tam tikroms medžiagoms ir sudėtinėms dalims, kuriose yra švino ir kadmio, turėtų būti netaikomas draudimas, kadangi šių pavojingų medžiagų naudojimas šiose specifinėse medžiagose ir sudėtinėse dalyse vis dar yra neišvengiamas. Pakeisti kadmio lydinių keitliuose dar neįmanoma. Dar nėra gyvsidabrio neturinčių plokščiojo ekrano lempų be švino, ir dar nėra atrasta kuo pakeisti argono ir kriptono lazeriniuose vamzdžiuose naudojamą švino oksidą.
            
         
               (3)
            
            
               Todėl reikėtų atitinkamai iš dalies pakeisti Direktyvą 2002/95/EB.
            
         
               (4)
            
            
               Remiantis Direktyvos 2002/95/EB 5 straipsnio 2 dalimi, Komisija konsultavosi su suinteresuotosiomis šalimis.
            
         
               (5)
            
            
               Šiame sprendime nustatytos priemonės atitinka Europos Parlamento ir Tarybos direktyvos 2006/12/EB (2) 18 straipsniu įkurto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2002/95/EB priedas iš dalies keičiamas, kaip nurodyta šio sprendimo priede.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. sausio 24 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 37, 2003 2 13, p. 19. Direktyva su paskutiniais pakeitimais, padarytais Komisijos sprendimu 2006/692/EB (OL L 283, 2006 10 14, p. 50).
   
      (2)  OL L 114, 2006 4 27, p. 9.
   
      PRIEDAS
      Direktyvos 2002/95/EB priedas papildomas šiais 30, 31 ir 32 punktais:
      
         
                     „30.
                  
                  
                     Kadmio lydiniai, naudojami kaip elektrinės ir (arba) mechaninės lituotinės elektros laidininkų, tiesiogiai prijungtų prie didelės galios garsiakalbiuose (generuojamas garso slėgis 100 dB (A) ir daugiau) naudojamų keitlių garsinių ričių, jungtys.
                  
               
                     31.
                  
                  
                     Švinas litavimo medžiagose, naudojamose gyvsidabrio neturinčiose plokščiose fluorescentinėse lempose (kurios, pvz., naudojamos skystųjų kristalų ekranuose, dekoratyviniam ar pramoniniam apšvietimui).
                  
               
                     32.
                  
                  
                     Švino oksidas sandarinamajame frite, kuris naudojamas gaminant langus argono ir kriptono lazeriniams vamzdžiams.“